cyanic-selkie/wikianc huggingface dataset:
Hector Guimard
Berømmelse
Den rike bruk av overlys som Horta benytter seg av, er et heller fraværende fenomen i  Guimards arbeider (unntatt  i eksemplet med hotell Mezzara i 1910). Derimot utfører han forbløffende rommessige eksperimenter i sine bygg, i særdeleshet Colliot-huset med dets overraskende dobbeltfasade (1898), La Bluette med sin vakre rommessige harmoni (1898), og i særlig grad Castel Henriette (1899) og Castel d'Orgeval (1905), med sine radikale demonstrasjoner på spenstige og asymmetriske, frie planer, 25 år før teoriene til Le Corbusier. Symmetri forbys likevel ikke: Det storartede hotell Nozal hotel, i 1905, tar i bruk den rasjonelt arrangerte kvadratiske plan som Viollet-le-Duc er talsmann for.
Han fortsatte å utvikle nye måter å omgås (bære-)konstruksjoner på i sine design. Eksempler på dette er konsertsalen Humbert-de-Romans fra 1901, der en kompleks konstruksjon fordeler lydbølgene slik at akustikken blir perfekt, og Hôtel Guimard der tomtens bredde gjør det mulig å sette la ytterveggene være husets bærekonstruksjon slik at innerveggene ikke låses til en bestemt posisjon som repeteres for hver etasje i hele bygningen. osv.
Med sin nyfikne of oppfinnsomme natur er Guimard også en foregangsmann for industriell standardisering i og med at han ønsker å spre den nye kunsten i stor skala. På dette området oppnår han virkelig resultater – på tross av skandalene – med de berømte nedgangene til den paris-undergrunnen, hvor den smidige oppbygging representerer en landevinning for ornamentprinsippene til Viollet-le-Duc. Ideene kommer også til anvendelse, men med mindre hell i 1907 i en katalog over støpejernselementer til bruk i bygninger: «Kunst-støpejern, i Guimard-stil.»
Guimards kunstgjenstander har den samme formale kontinuitet som i bygningene hvor det praktiske og funksjonelle forenes til et harmonisk hele, enten det gjelder  en vase (Vase des Binelles, 1903) eller møblene, slik at eksteriør, interiør og inventar danner en sammenhengende totalitet.
Hans enestående stilistiske vokabular består blant annet av et særlig suggererende system av abstraherte plantelignende former. Bølgende flater og nervøse bevegelser preger overflater i stein og tre. I to dimensjoner skaper Guimard virkelig abstrakte komposisjoner som han like ubesværet anvender på blyglassvinduer  (Mezzara hotel, 1910), keramikkfliser  (Coilliot house, 1898), støpejern  (Castel Henriette, 1899), tapet  (Castel Béranger, 1898)  og tekstiler  (Guimard hotel, 1909).
Glemsel
Men på tross av et fyrverkeri av nyskapninger og manifestasjoner ble pressen og offentligheten trett av Guimard, ikke så mye hans verk, mer hans person. Mens hans forbindelse med presten som skaffet ham oppdraget med å prosjektere Humbert de Romans Concert Hall, det sannsynligvis mest fullstendige uttrykk for hans stil innen art nouveau, blomstret fra deres første møte 1898, hadde det ved ferdigstillelsen i 1901 surnet fullstendig og hans velgjører forlot Frankrike. Innen fem år var det storslåtte konsertstedet revet. Det er nå bare kjent fra samtidige fotografier og kunstjournaler.
Som en verdig representant for art nouveau er Guimards arbeider ofre for den iboende motsetningen mellom bevegelsens idealer: Hans beste verk var økonomisk uoppnåelige for det store flertall, og på den annen side kunne hans forsøk på standardisering av materialer, bygningsdeler og mål ikke forenes med hans høyst personlige arkitektoniske formspråk. Frykten for antisemittismen (hans hustru var jødisk) drev ham til eksil i New York. Der døde han i fullstendig glemsel.
Guimard gjenoppdages
Etter at flere av bygningene han hadde tegnet hadde blitt revet, begynte man i 1960-'70 årene å «gjenoppdage» Guimard. De første «hectorologene» begynte da å katalogisere hans arbeider og beskrive ham og hans designunivers. Selv om den største delen av dette arbeidet er gjort, forblir det et faktum at det hundre år etter at Guimard arbeidet fremdeles ikke er åpnet et Guimardmuseum i Frankrike, videre er de fleste bygningene hans ikke offentlig tilgjengelige.
Í
(i med akutt aksent) er en bokstav i alfabetene i språkene færøysk, ungarsk, islandsk, tsjekkisk, slovakisk, og tatar. Denne bokstaven forekommer også i språkene katalansk, irsk, occitan, portugisisk, spansk, og vietnamesisk, men i disse som en variant av bokstaven I|«I».
León (Guanajuato)
León, offisielt León de los Aldama, er en by i den meksikanske delstaten Guanajuato. León kommune hadde 1 436 733 innbyggere i 2010, og storbyområdet har rundt 1,6 millioner innbyggere. León er dermed den sjuende største byen i Mexico. Kommunens areal er på 1 219,67 km².
Byen er kjent for produksjon av artikler basert på skinn og lær, og da spesielt sko og støvler. León ble etablert som by i 1576.
Agrius
Agrius er en slekt av sommerfugler som tilhører familien svermere (Sphingidae). Slekten omfatter seks kjente arter av store, kraftige, grå svermere. To av artene, vindelsvermer (Agrius convolvuli) og søtpotetsvermer (Agrius cingulata) er vidt utbredt i henholdsvis den gamle og den nye verden. De fire øvrige artene har relativt begrensede utbredelser i Indonesia, Australia og på øyer i Stillehavet. Vindelsvermeren foretar lange vandringer og er en regelmessig gjest til Norge, men den kan ikke overleve vinteren her.
Benno Gut
Benno Gut (født 1. april 1897 i Reiden i Sveits, død 8. desember 1970 i Roma) var en av den katolske kirkes kardinaler, og ble abbed-primas for den benediktinske konføderasjon i 1959. Han var prefekt for Kongregasjonen for ritene 1968–1970.
Preussens Gloria
Preussens Gloria (Armeemarsch II, 143 (Armeemarsch II, 240) og Heeresmarsch II, 98) er en kjent prøyssisk militærmarsj fra det 19. århundre. Den ble komponert av Johann Gottfried Piefke (1817–1884) i 1871, etter Preussens seier i den fransk-prøyssiske krig, som ledet til samlingen av Tyskland.
Benno Gut
Han ble kreert til kardinal i 1967 av pave Paul VI.
Episkopalgenealogi
Hans episkopalgenealogi er:
Preussens Gloria
Preussens Gloria er en av 1800-tallsmarsjene som fortsatt ofte spilles av Bundeswehr ved offisielle seremonier. Den hører også til det internasjonale standardrepertoaret for militærorkestre, og spilles i Tyskland også mye av amatører på grunn av sin popularitet.
Vangskyrkja
Vangskyrkja, også kalt Voss kyrkje, er en langkirke i stein fra 1277 på Vossevangen i Voss kommune i Vestland fylke. Kirken er viet til St. Mikael. Kirken, som trolig er bygget siste halvdel av 1200-tallet, har sannsynligvis vært hovedkirke og sognekirke for et stort område. En vet at sognets menn var byggherrer for kirken da dette er nedskrevet av Magnus Lagabøte i 1271 der han oppmuntrer dem til videre innsats med steinkirken.
Interiør
På korskillet henger et 1600-talls krusifiks. Kirken har ikke tradisjonell døpefont, men en dåpsengel kjøpt i København ca. 1820. Det er en legemsstor, hvitmalt trefigur som holder dåpsfatet i hendene. Den henger ned fra kortaket og blir senket når der er barnedåp i kirken.
Kirkegård
Kirkegården ved kirken er gått ut av bruk til nye begravelser. På Vossevangen finnes to gravplasser: Tunshoved (tidligere Voss assistentkirkegård 1) og Voss assistentkirkegård 2.
Costa Rica under Sommer-OL 1992
Costa Rica under Sommer-OL 1992. Seksten sportsutøvere fra Costa Rica deltok i seks sporter, friidrett, bueskyting, padling, svømming, fekting og skyting under 1992 i Barcelona. De vant ikke noen medaljer.
Ouran High School Host Club
Ouran High School Host Club (japansk: 桜蘭高校ホスト部（クラブ） Ōuran Kōkō Hosuto Kurabu) er en mangaserie (japansk tegneserie) laget av Bisco Hatori og utgitt i 18 bind fra 2002 til 2010.
Det er en romantisk komedie. Hovedpersonen Haruhi Fujioka er elev ved Ouran videregående skole, og forviller seg inn i en lukket gutteklubb hvor hun blir oppfattet som en gutt, og gjort til de andres tjener.
Serien ble først filmet som en anime-TV-serie i 2006 redigert av Takuya Igarashi med 26 episoder, senere som spillefilm i 2012.
Historien
Haruhi Fujioka er en fattig stipend-elev ved Ouran videregående skole, en oppdiktet skole i Bunkyõ, Tokyo. Fordi skoleuniformen er for dyr for henne, bruker hun lange bukser, pologenser og vest; sammen med de store brillene og det korte håret gjør dette at hun kan forveksles med en gutt.
Mens hun leter etter en leseplass, forviller hun seg inn i møterommet til Host Club, i det tredje musikkrommet. Klubben består forøvrig av seks rike gutter. Når hun knuser en vase som koster rundt 8 millioner yen blir hun pålagt å arbeide som klubbens tjener for å betale for skaden. De seks guttene bruker klubben som utgangspunkt for å sjekke opp og underholde jenter. I tillegg til andre tjeneroppgaver, blir det Haruhis oppgave å hente inn jenter. Selv om guttene etterhvert oppdager Haruhis identitet, later de som ingenting, og fortsetter spillet.
De seks guttenes personligheter er bygget rundt stereotypier fra mangaserier: «prinsen», «organisatoren», tvillingene som «smådjevlene», den barnslige «lolitagutten» og den sterke, tause «beskytteren».
22-Pistepirkko
22-Pistepirkko er et finsk pop-band, etablert i 1980. Navnet «22-Pistepirkko» betyr tjuetoprikket marihøne (Psyllobora vigintiduopunctata). De tre medlemmene i gruppa er Asko Keränen, Hannu Keränen (P.K.) og Esa (Espe) Haverinen. 22-Pistepirkko skriver nå på engelsk. Før skrev de på morsmålet finsk.
De tidlige albumene var inspirert av rock and roll og undergrunnsikoner som Bo Diddley og The Sonics, men de har utviklet et unikt sound ved blande inn andre påvirkninger i musikken. I dag spiller de en ukonvensjonell, men distinkt blanding av pop, punk, rock og electronic, og satte sammen denne blandingen lenge før artister som Primal Scream eller Beck populariserte den.
Regissøren Andreas Haaning Christiansen reiste sammen med bandet på turne, og han lagde dokumentaren Sleep good, rock well, som ble gitt ut på DVD i 2005, på bandets eget plateselskap, Bone Voyage Recording Company.
Steffen Skår Størseth
Steffen Skår Størseth (født 26. april 1975 i Stavanger) er en norsk roer fra Stavanger Roklub.
Wujiangdu-demningen
Wujiangdu-demningen er en demning med vannkraftverk under videre utbygging i elva Wujiang i Guizhou-provinsen i det sentrale Kina. Kraftanlegget ligger i distriktet Zunyi og hovedkontoret i byen av samme navn. Det installeres 5 generatorer og ved full igangsettelse skal vannkraftverket ha en kapasitet på 1130 MW.
Demningen ble ferdigstilt og fylt første gang i 1979, og er 165 meter høy, og den høyeste som noensinne er bygd i et kalksteinsområde i Kina. Den er 395 meter lang, og hele reservoaret – Wujiangdu-reservoaret – har et vannvolum på 2,1 km³.
Drenthes flagg
Drenthes flagg er hvitt og rødt. Dette er tradisjonelt både Saksens farger og fargene til erkebispedømmet Utrecht. Drenthe var tidligere en del av Oversticht, og ble da styrt fra Utrecht.
De seks stjernene står for de seks «dingspelen» (et dingspel var et område overkomstig et ting i Norge) Zuidenveld, Oostermoer, Noordenveld, Rolde, Beilen og Diever.
Tårnet er en henvisning til Coevordens slott. Der residerte drosten som styrte området for erkebiskopen av Utrecht.
Beskrivelse
Flagget ble fastlagt av provinciale Staten (tilsvarende den politiske delen av den norske fylkeskommunen) 19. februar 1947: Rektangulært, forholdene er 9:13. Flaggets bunnfarge er sølv (hvitt) med to røde tverrbjelker. Mellom disse er et sort tårn plassert, på hver side flankert av tre røde, femtaggede stjerner.
Mike Cloud
Michael Alexander Cloud (født 1. juli 1975 i Charleston i Sør-Carolina) er en tidligere amerikansk fotball running back som spilte i National Football League (NFL) i syv sesonger. Han spilte college football for Boston College og ble anerkjent som en All-American. Han ble plukket opp i andre runde av NFL Draft 1999 og spilte på profesjonelt nivå for Kansas City Chiefs, New England Patriots og New York Giants i NFL.
Tidlig liv
Cloud ble født i Charleston i Sør-Carolina og flyttet til Rhode Island da han var fem år gammel. Han gikk på Portsmouth High School i Portsmouth, og spilte både på angrepssiden (running back) og forsvarssiden (linebacker og cornerback i high school.
Karriere i college
Cloud gikk på Boston College og spilte for Boston College Eagles fra 1995 til '98. I løpet av sine fire år med laget satte han en lagrekord med 3 597 yards over 45 kamper. Han løp for 886 yards og åtte touchdowns på 137 løp i 1997. Som senior i 1998 løp han for 1 726 yards og 14 touchdowns på 308 yards, og ble utvalgt til All-Americans førstelag.
Profesjonell karriere
Cloud ble valgt av Kansas City Chiefs i andre runde av NFL Draft 1999 som #54. Han spilte fire sesonger for Chiefs, og spilte i 56 av lagets 64 kamper i perioden, men var kun en starter i seks av dem. Han samlet 128 yards i 1999-sesongen, som ble hans personlige rekord. Sent i 2002-sesongen testet Cloud positivit for nandrolone, og ble suspendert for de fire første kampene i -sesongen. Han saksøkte senere MuscleTech og anklaget dem for at det var ett av deres reseptfrie produkter, Nitro-Tech, som forårsaket den positive testen. Cloud tilbrakte 2003-sesongen med Patriots som en reserve. Han scoret fem touchdowns på løp i 2003-sesongen, to hver mot Tennessee Titans og Indianapolis Colts og en mot New York Giants. Han var i spillerstallen i sluttspillet, inkludert lagets Super Bowl XXXVIII-seier, men var inaktiv. Han gikk videre til Giants for -sesongen, men ble frigitt før starten av -sesongen og signerte for New England som free agent 5. november etter at Corey Dillon og Kevin Faulk ble skadet.
Tipperary (grevskap)
Tipperary er et av de få grevskap som ikke har direkte tilgang til havet, men har innsjøen Lough Derg, om enn sammen med grevskapene Galway og Clare. Geografiske er Tipperary i provinsen Munster i sørlige og sentrale Irland, som utgjør en bred landstripe mellom elvene Shannon og Suir. Tipperary kan deles inn i fire deler; i øst er lavlandet med Lough Derg, et område preget av åser og fjell, som Keeper Hill på 694 moh; øst for dette opplandet er en bred korridor hvor hovedjernbanen mellom Dublin og Cork strekker seg; og helt i sør er preget et lavland med elven Suir og dens sideelver. Grevskapet er særlig kjent for hesteavl. Coolmore Stud er verdens største hesteoppdretter. Grevskapet har også svært godt jordbruksland.
Geografi
Regionen er en del av den sentrale sletten i Irland, men det mangfoldige terrenget inneholder flere fjellkjeder: Knockmealdownfjellene, Galtee, Arra Hills og Silvermine Mountains. Det meste av grevskapet er drenert av elven Suir; den nordvestlige delen ved sideelver til elven Shannon; den østlige delen ved elven Nore; det sørvestlige hjørnet ved Blackwater. Midt er området kjent som the Golden Vale (den gyldne dalen»), en rik pastoral landstrekning i elvområdet til Suir og som strekker seg inn i grevskapene Limerick og Cork. Med sine 917 m er Galtymore det høyeste punktet.
Fjellet Devil's Bit er en del av fjellkjeden Slieve Bloom. Den høyeste toppen er Arderin (irsk: Ard Éireann) på 527 meter sørvest i Slieve Bloom og Baunreaghcong på 511 meter ved enden av Ridge of Capard, som i seg selv er 483 meter høyt. Elven Shannon renner langs den nordvestlige grensen til Limerick, Galway og Clare. Elven Suir stiger ved Devil's Bit og renner ut i havet ved byen Waterford.
Historie
Etter den normanniske invasjonen av Irland ble kongeriket Munster krevd som et herredømme. I 1210 ble sheriffdømmet Munster gjort om til shire etter engelsk mønster (administrative enhet) og underlagt shirene Tipperary og Limerick. I 1328 ble Tipperary bevilget til jarlene av Ormond som en form for palatinatsgrevskap eller frihet. Denne tildelingen ekskluderte kirkeområder som erkebispestolen Cashel, som utgjorde det separate grevskapet Cross Tipperary. Selv om jarlene fikk jurisdiksjon over kirkeområdene i 1662, ble «Tipperary og Cross Tipperary» ikke definitivt forent før lovvedtak av 1715, da den andre hertugen av Ormond ble anklaget for å støtte den jakobittiske oppstanden i 1715.
Grevskapet ble delt igjen i 1838. Administrasjonsbyen Clonmel, hvor storjuryen avholdt sine to ganger årlige undersøkelser, ligger ved den sørlige grensen av grevskapet, og veiene som førte nordover var dårlige, noe som gjorde reisen ubeleilig for jurymedlemmer som bodde der. En begjæring om å flytte administrasjonsbyen til et mer sentralt sted ble motarbeidet av parlamentsmedlemmet for Clonmel, og i stedet ble grevskapet delt i to ridinger; storjuryen til South Riding fortsatte å møtes i Clonmel, mens den i North Riding møttes i Nenagh. Da Loven om lokalstyre i Irland av 1898 etablerte grevskapskommuner for å erstatte storjuryen for sivile funksjoner, ble ridinger adskilte administrative grevskapsenheter med adskilte grevskapskommuner. Navnene deres ble endret fra «Tipperary North/South Riding» til «North/South Tipperary» ved Loven om lokalstyre av 2001 Loven om lokalstyre av 2014 slo ganske enkelt de to enhetene sammen og gjenopprettet ett enkelt grevskap Tipperary.
Kultur
Grevskapet Tipperary blir referert til som «Premier County», en beskrivelse tilskrevet Thomas Davis, redaktør for avisen The Nation på 1840-tallet som en hyllest til den nasjonalistiske følelsen i Tipperary og sa at «der Tipperary leder, følger Irland». Tipperary var gjenstand for den berømte sangen «It’s a Long Way to Tipperary» skrevet av Jack Judge, hvis besteforeldre kom fra grevskapet. Den var populær blant regimenter av den britiske hæren under første verdenskrig. Et velkomstskilt i nettopp den omtalte byen Tipperary i Irland, erklærer humoristisk «You've come a long way» med henvisning til sangen. Sangen «Slievenamon», som tradisjonelt er assosiert med grevskapet, ble skrevet av Charles Kickham fra Mullinahone, og blir ofte sunget på sportsarrangementer som involverer grevskapet Tipperary.
Irsk språk
Det er intet offisielt gaeltacht (irskspråklig område) i grevskap Tipperary og følgelig få irsktalende. Likevel er det fem gaelscoileanna (irskspråklige grunnskoler) og to gaelcholáistí (irskspråklige ungdomsskoler).
Seo Kang-joon
Han er en del av 5urprise (koreansk:서프라이즈), en gruppe med fem medlemmer lansert i 2013 av talentbyrået Fantagio som spesialiserere seg på skuespill, musikk, reklamer og underholdnings-tv.
Manuel Gonçalves Cerejeira
Manuel Gonçalves Cerejeira (født 29. november 1888 i Lousado ved Braga i Portugal, død 2. august 1977 i Lisboa) var en av Den katolske kirkes kardinaler, og var patriark av Lisboa 1929–1971.
Han ble kreert til kardinal i 1929 av pave Pius XI.
Han deltok under Annet Vatikankonsil 1962–1965.
Episkopalgenealogi
Hans episkopalgenealogi er:
Grayson County (Virginia)
Grayson County er et fylke i den amerikanske delstaten Virginia.
Mount Rogers, som er Virginias høyeste fjell, ligger dels i Smyth County, dels i Grayson; selve toppen på 1.746 meter, er i Grayson.
Kirkemusikk
Kirkemusikk er musikk som brukes i gudstjenesten. I videre forstand brukes begrepet også om musikk til kirkelig bruk i sin alminnelighet, ikke bare til gudstjenestebruk. Kirkemusikken samler et åndelig og et musikalsk siktemål. Kirkemusikken tolker og formidler kristen tro. Den er menighetens felles svar på Guds tale til menneskene, støtter og gir næring til det åndelige livet i menigheten.
Kirken er et sted der man synger og spiller for den treenige Gud. Kirkemusikken kommer til uttrykk på ulike måter: i gudstjenester og kirkelige handlinger, i kor og konserter, i hjemmet og i ulik pedagogisk virksomhet.
Kirkemusikk knyttet til sang
De viktigste former er hymne, kantate, koral, motett, messe, oratorium, pasjon, rekviem og lovsang.
Tidlig kirkemusikk
Her finner vi begrep som gregoriansk sang og kirketonearter. Inntil renessansen skrev komponistene nesten bare kirkemusikk. I Norge finnes eksempel på musikk fra middelalderen i Olavsmusikken.
Store komponister
Johann Sebastian Bach, Dietrich Buxtehude, Georg Friedrich Handel, Girolamo Frescobaldi, og Palestrina er noen av de mest kjente komponistene. Men også de store komponister av klassisk musikk skrev kirkemusikk.
Norske kirkemusikere
Av norske kirkemusikere kan nevnes Ludvig Mathias Lindeman, Ludvig Nielsen, Arild Sandvold, Knut Nystedt, Egil Hovland, Bjarne Sløgedal, Eilert Hægeland og Trond Kverno.
Kilder
Christian music Christelijke muziek Kristen musik
Hypochilidae
Hypochilidae er en gruppe (familie) av edderkopper som tilhører gruppen Araneomorphae, der de er regnet som den mest primitive undergruppen. De har to par boklunger i likhet med Mygalomorphae, men chelicerene vender innover som vanlig for Araneomorphae.
Utseende
Ganske store (kroppslengde ca. 15 mm), langbeinte, litt flate edderkopper, gråspraglete på farge. Særlig hannene er svært langbeinte. De kan minne overflatisk om familien Philodromidae, eller også om den ubeslektede gruppen Amblypyger. Forkroppen er kort og bred, bakkroppen langt oval. De åtte øynene er forholdsvis store og består av en fremre tverr-rad av fire noenlunde javnt spredte øyne, de fire bakerste øynene grupperer seg i ett par på hver side.
Levevis
Disse edderkoppene bygger lampeskjerm-lignende nett under overheng i bergvegger og i huler. Hannene vokter på hunnene etter paringen for å hindre dem i å pare seg med andre hanner – dette er ganske uvanlig atferd mellom edderkopper.
Utbredelse
Gruppen består av slekten Ectatosticta fra Kina og slekten Hypochilus, som bare er funnet i USA.
Systematisk inndeling
Familien danner søstergruppen til alle de andre araneomorfe edderkoppene (= Neocribellatae).
MS «Beinveien»
MS «Beinveien» er en katamaran bygget i 1992 for Vest Trafikk. Skipet gikk i rutefart for HSD Sjø. Skipet er solgt til Sverige. Nytt navn er MS «Kostersund».
Grigorij Rasputin
Grigorij Jefimovitsj Rasputin (russisk: Григорий Ефимович Распутин, født i landsbyen Pokrovskoje i guvernementet Tobolsk i Sibir, død  i St. Petersburg) var en russisk mystiker som hadde en viss innflytelse over Romanov-dynastiet i dets siste fase. Rasputin spilte en viktig rolle i tsar Nikolai IIs familie, og hadde innflytelse både over tsaren selv og over tsarinaen Aleksandra og deres eneste sønn, tsarevitsj Aleksej, som led av hemofili.
Oppvekst
Grigorij Jefimovitsj Rasputin ble født i en bondelandsby langt borte fra de glitrende salongene til tsarfamilien i St. Petersburg. Oppnavnet Rasputin (som betyr «den utsvevende») fikk han på grunn av sin uanstendige seksuelle oppførsel.
Da han var 30 var Rasputin gift og hadde fire barn. Imidlertid var hans hang til drikking og hestetyveri på kant med et konvensjonelt familieliv. Da han som reaksjon på beskyldninger om å være hestetyv flyktet fra landsbyen og søkte tilflukt i et kloster gikk han gjennom den religiøse omvendelsen som skulle prege resten av hans liv.
Rasputin forlot landsbyen sin for å bli en «strannink» – en pilegrim eller vandrer – og reiste vidt om i Russland og i utlandet. I løpet av disse reisene vasket han ikke klærne eller skiftet dem på månedsvis, og bruk av jernlenker økte strabasene ytterligere. Disse vanskelige religiøse pilegrimsferdene inkluderte en reise til fjellet Athos i Hellas, og de hjalp ham med å få innflytelsesrike beskyttere som «Hermogen, biskopen av Saratov».
I løpet av vandringene kom han under påvirkning av Khlysty – en fredløs kjettersk sekt tilbøyelig til pisking og seksuelle orgier. Deres spesielle kombinasjon av gudfryktighet og seksuell promiskuitet appellerte spesielt til «den utsvevende», og skulle danne grunnlag for Rasputins senere religiøse praksis. Forestillingen om at han ved å begå kjødelig synd med vilje og så angre enda mer brennende, kunne komme nærmere Gud, forlot ham aldri.
Tsarevitsjens helbreder
På sine reiser imponerte Rasputin både aristokrater og geistlige. Ved én anledning skal jomfru Maria ha vist seg for ham og ba ham reise til St. Petersburg for å hjelpe tsarfamilien. I 1902 besøkte han byen Kazan nær elven Volga. Han begynte raskt å få en stadig større gruppe med disipler og en bekjentskapskrets blant overklassene. Det «dannede samfunn» så på Rasputin som en «starets»; en hellig mann til tross for hans uflidde ytre.
Innen 1903 hadde ryktet om en mektig mystiker fra Sibir nådd St. Petersburg, hvor det var svært populært med mystisisme. I byen var det også høy seksuell toleranse, slik at avisene var fulle av annonser for medisiner mot kjønnssykdommer.
I 1905 møtte Rasputin en teolog som var leder for et religiøst akademi og skriftefar for tsarina Aleksandra. Tidligere hadde den russiske tsarfamilien hatt som tradisjon å motta hellige menn for å øve innflytelse på mange måter – spesielt det å sikre fødselen av en mannlig arving til den russiske tronen.
Tsar Nikolai II noterte det første møtet i sin dagbok den 14. november 1905. «Vi har blitt kjent med en mann av Gud, Grigorij, fra provinsen Tobolsk.» Rasputin gjorde et sterkt inntrykk på tsarina Aleksandra Fjodorovna. Hun ble overbevist om hans krefter da han greide å lette lidelsene og blødningene til den svake, blødersyke arvingen til den russiske tronen, Alexei Nikolajevitsj. Rasputin ble hennes fortrolige og personlige rådgiver, og han besøkte henne ukentlig i palasset.
Mordet på Rasputin
En sosietetskvinne, Olga Lokhtina, var så grepet at hun trodde Rasputin var Kristus og at hun var den hellige jomfruen. Hun forlot sin rike mann og sine barn. Ved én anledning ble det observert at Rasputin slo henne voldsomt mens hun hadde et fast grep om penisen hans og ropte «Jeg er din søye og du er Kristus».
To tidligere tilhengere av Rasputin, Illiodor, en fanatisk høyrevridd munk, og Hermogen, biskopen av Saratov, var overbevist om at Rasputin var djevelen i menneskeskikkelse. I 1911 lurte de ham inn i en kjeller hvor de anklaget ham for å bruke djevelens krefter til å utrette mirakler og slo ham med et krusifiks. Illiodor tok angivelig tak i penisen hans og sa «Dette er det som leder deg». Rasputin fortalte tsarinaen om hendelsen og sa de hadde prøvd å drepe ham. De to geistlige ble landsforvist.
Den 27. juni 1914 returnerte Rasputin til sin landsby i Sibir. Den neste dagen mottok han et telegram, og idet han gikk ut for sende et svar angrep Khionija Guseva, en misdannet tidligere prostituert uten nese, ham med en kniv. Hun var sendt av Illiodor for å drepe Rasputin.
Mens Rasputin frisknet til igjen etter knivstikkingen beordret av Illiodar, mobiliserte tsar Nikolai sine tropper for å delta i første verdenskrig. Krigen var en katastrofe for hans land, og mer enn fire millioner russere mistet livet. Tilbake i St. Petersburg og med tsaren fraværende fikk Rasputin mer og mer politisk makt og var involvert i å ansette og sparke ministere. Den sibirske mystikeren ble i økende grad klandret for Russlands problemer, slik at St. Petersburg ble kjent som «Tsjertograd», eller «Djevelbyen».
I desember 1916 skrev Rasputin et brev til tsaren der han spådde at han ville bli drept. Om de potensielle gjerningsmennene skrev han: «Hvis det er dine slektninger som har stått bak min død, så vil ingen i din familie, det vil si ingen av dine barn eller slektninger være i live i mer enn to år. De vil bli drept av det russiske folk...Jeg vil bli drept. Jeg er ikke lenger blant de levende. Be, be, vær sterk, tenk på din velsignede familie.»
23 dager senere ble Rasputin drept av to av tsar Nikolai IIs slektninger. 19 måneder etter Rasputins død ble den russiske tsaren og hans familie henrettet av de revolusjonære bolsjevikene.
Attentatet
Rasputin var blitt kjent med prins Felix Jusupov, den biseksuelle ektemannen til tsarens niese Irina. Jusupov ønsket Rasputin død; det gjorde også begge tsarens søskenbarn, storhertug Dmitrij Pavlovitsj og politikeren Vladimir Purisjkevitsj. Sammen planla de tre mennene å drepe Rasputin og gjenreise Russlands tsardynasti.
På kvelden den 16. desember 1916 var Rasputin invitert av Jusupov til Mojka-palasset under påskudd om at Irina – ryktet sa at hun var den vakreste kvinnen i St. Petersburg – ville møte ham. Mens de ventet på at hun skulle dukke opp, ga mennene Rasputin vin og kaker blandet med cyanid. Men Rasputin var tilsynelatende immun mot giften. I desperasjon trakk Jusupov frem sin pistol og skjøt ham. Rasputin sjanglet ut på gårdsplassen hvor Purisjkevitsj og Pavlovitsj skulle til å forlate palasset. Purisjkevitsj skjøt Rasputin igjen, tjoret sammen hans kropp før de kastet ham i elven Neva. Da liket ble funnet to dager senere, avslørte en obduksjon vann i Rasputins lunger, noe som antydet at han fremdeles levde da han ble kastet i elven. Tauene de hadde bundet rundt hendene hans var også blitt knytt opp.
Rasputins død markerte begynnelsen på slutten for tsar Nikolai og tsarina Aleksandra. Ti uker etter hans død styrtet den russiske revolusjonen i 1917 det siste Romanov-dynastiet. Mindre enn to år senere ble Nikolai og hele hans familie henrettet i Sibir av en eksekusjonspelotong.
The Seven Basic Plots
Basisplot er en term formet av Christopher Booker i hans bok ''The Seven Basic Plots.
Begrepet er satt sammen av det tradisjonelle litteraturteoretiske begrepet plot og 'basis-', som i denne sammenhengen betyr 'grunnleggende, dypstruktur'. Booker bruker dermed basisplot i betydningen 'underliggende fortellingsmønster' som kan være identisk i handlingsforløp som tilsynelatende er ulike på overflaten'.
Historikk
Booker forteller i boken at han har tumlet med tanker om emnet i rundt 30 år. Han innrømmer at han overhodet ikke er den første som undres over dette feltet. Imidlertid argumenterer han for at han har klart å sammenfatte sitt svar på spørsmålet på den mest konsistente måte. Gjennom å ha lest fortellinger (inkludert å ha sett teater og film) fra hele den vestlige kulturkrets i rikt monn, og prøvd å sammenfatte et system for å «koke ned» fortellingene til et visst antall dypere grunnstrukturer, har Booker konkludert med syv basisplot.
Mange fortellinger blander nok riktignok inn to eller flere grunnplot, slik at det kan være vanskelig å finne utelukkende ett mønster. Poenget er at det fins – om ikke alle, så i alle fall mange – fortellinger som passer perfekt inn i de syv forskjellige strukturene.
1. «Overvinne monsteret»
Et vanligvis fredelig lokalsamfunn får en «skygge» kastet over seg: et monster av nesten overnaturlig styrke som kommer fra intet og begynner å angripe og drepe innbyggerne. En helt drar ut og kjemper mot monsteret i en fryktelig kamp som han så vidt kommer helberget ut av. Landsbyen feirer til slutt at trusselen er tilintetgjort, og takker helten på storslått vis, for eksempel ved å tilby ham en av stedets unge kvinner som brud.
Eksempler: St. Georg og dragen, Spielbergs Haisommer (film), noen krim-fortellinger, deler av Flemings James Bond – fortellinger,
2. «Oppdraget»
En helt mottar et ekstremt viktig oppdrag: det krever at han trer inn i en hemmelig verden han ikke møter til daglig. Helten drar ut på en lang og hvileløs reise, der han støter på mye motstand, frustrasjon og viderverdigheter underveis. Blant annet kommer en «skygge» nærmere og nærmere og truer med å sende både helten og oppdraget hans i døden. Imidlertid har eller møter helten noen gode hjelpere som støtter ham fram mot målet og fullført oppdrag.
Eksempler: Rowlings Harry Potter-serie, Tolkiens Ringenes herre, Askeladden og de gode hjelperne, alle Flemings James Bond – fortellinger, de fleste krimfortellinger, de fleste «førstepersonsskytere» videospill, for eksempel Counter Strike – serien eller Battlefield – serien.
3. «Komedie»
Helten lever i en heterogen verden som er snever, fragmentert og detaljstyrt: dvs uten sammenheng og med dårlig mellommenneskelig kontakt, kommunikasjon og forståelse. Hovedpersonen trives likevel tilsynelatende godt i denne verdenen: Den gjør ham kanskje litt ensom, men den gir mye frihet. Han er kanskje ikke lykkelig, men han takler livet sitt godt. Han er kompetent og trygg i denne verdenen.
På grunn av dårlig kommunikasjon oppstår det imidlertid ofte misforståelser i dette samfunnet. Forviklingene øker derfor jevnt og trutt, helt til frustrasjonen og problemene blir kaotisk og marerittaktig (om enn i et latterlig lys). Kaoset fører til at mange nye fakta om personene, som før var hemmelige og skjulte, nå blir avslørt. Dermed snur folks oppfatning om personene. Forvirring og irritasjon blir erstattet med forståelse og aksept. Personene begynner å leve homogent: sammen i fellesskap.
Eksempler: Michells Notting Hill (film), Hornbys Gutter er gutter, Eastwoods Gran Torino (film), Erlend Loes Naiv.Super.,
4. «Fra fattig til rik»
En helt lever i (tilsynelatende) ydmykende og betydningsløs fattigdom og skjul fra viktige begivenheter. Han blir brått løftet opp til usannsynlig rikdom og luksus av en ukjent kraft. Imidlertid forsvinner denne kraften like brått som den kom, og helten mister posisjonen igjen. Likevel har helten nå en helt annen innstilling til livet: han har fått et mål å strekke seg mot; et håp. Nå må han med egne krefter klare det som han tidligere fikk (magisk) hjelp til, om enn med eventuelle enkle hjelpemidler og venner. Helten møter dessuten motstandere, kanskje en «skygge» som vil hindre heltens vei tilbake til toppen. Gjennom å bekjempe dem og mestre visse oppgaver, klarer  helten igjen å nå opp til suksess.
Eksempler: Askepott, Pretty Woman, Den stygge andungen, Wachowski-brødrenes Matrix-trilogi,
5. «Utfart og gjenkomst»
En helt som er uerfaren og naiv, men åpen for nye opplevelser, «faller» på en eller annen måte (gjerne overnaturlig eller i en drøm) plutselig inn i en annen verden, som først virker spennende, eksotisk og paradisisk. Etter hvert får imidlertid denne verdenen mer og mer skinn av det obskøne, ekstreme og groteske, den kan til og med minne om noe demonisk eller helvetesaktig. Det er en slange i paradiset. En skygge (gjerne en person) begynner sakte, men sikkert å nærme seg helten, og til slutt kommer den så nær ham at den truer både ham og hans eventuelle tilbakeferd til den opprinnelige verden. Men like før det er for sent klarer helten å vende tilbake til den daglige verden.
Eksempler: Defoes Robinson Crusoe, Carolls Alice i Eventyrland, Swifts Gullivers reiser, Lost (tv-serie), Rødhette og ulven
6. «Tragedie»
En urolig og forventningsfull person drømmer om å bli noe stort, og setter i gang med å nå målet. En stund ser det bra ut, og det virker som at han skal nå målet. Etter hvert begynner helten å møte stadig sterkere motstand i sine planer. Frustrasjonen stiger og heltens prosjekt virker dømt til å mislykkes. Den positive stemningen snur til mørke når helten begår en stor synd (ifølge sine egne moralske normer). En «skygge» begynner da å nærme seg, og helten føler seg truet. Helten innser ikke at han har gjort noe galt, og forstår derfor ikke at skyggen er kommet for å konfrontere ham med hans feiltrinn. Til slutt er skyggen så nær at drømmen blir et mareritt, og helten innser sin egen skyld, og aksepterer dermed at han må straffes. Straffen kan utføres på en planlagt måte, eller den kan virke tilfeldig (uten menneskelig inngripen). Den kan være døden (for helt eller heltens venn/slektning), ensomhet, fattigdom eller utvisning fra samfunnet. Uansett når ikke helten målet sitt, men faller.
Eksempler: Nabokovs Lolita, Coppolas Gudfaren-trilogi, Corbijns The American (film)
7. «Gjenfødelse»
En helt lever i høy status, rikdom og anseelse, men mister dette brått og uventet, som om han har fått en forbannelse kastet på seg, en slags «skygge». (Skyggen behøver ikke å være en annen person, men kan ofte være en psykisk skavank; det er helten selv som det har «falt en skygge over». Ulikt tragedien er det heller ikke nødvendig at helten har gjort noe galt for at det skal falle en skygge over livet hans. I plot 7 kan det være mye mer tilfeldig. Slik har plot 7 og 1 (monsterdreper) mye til felles.) Denne skyggen kan altså komme på grunn av heltens egne gjerninger, noe i hans egen psyke som gjør ham svak eller asosial, eller av en ukjent ytre kraft. Resultatet av den truende skyggen blir uansett at helten må leve i «skyggen» av den høye toppen han stod på tidligere (var han konge blir han kanskje nå en tjener – helten må påfallende ofte kle seg i andre og dårligere klær enn de han er vant til / som passer til hans rang).
Eksempler: Jobs bok (Bibelen), Fortellingen om Jesus (for eksempel i Matteusevangeliet i Bibelen), Disneys Løvenes konge (film), Skjønnheten og udyret, Dickens En julefortelling, Nolans Inception (film), Scorseses Shutter Island.
Inspirasjon
Booker forklarer selv at psykoanalytikeren Carl Gustav Jung er en viktig inspirasjonskilde. Ellers er begrepet basisplot en parallell til Noam Chomskys tanke om grammatiske dypstrukturer i lingvistikken. For øvrig er Bookers prosjekt også sterkt strukturalistisk.
Arkeologiåret 1859
Arkeologiåret 1859 er en oversikt over blant annet utgravninger, fødte og avdøde personer med tilknytning til arkeologi i 1859.
Sanbanxi-demningen
Sanbanxi-demningen er en demning med vannkraftverk i elva Qingshui i den sørøstre Guizhou-provinsen, sørlige i Kina. Denne elva renner østover inn i Hunan-provinsen som ei sideelv til Yuan Jiang, som igjen renner ut i Chang Jiang fra sør. Ved igangsettelse hadde vannkraftverket en kapasitet på 1 000 MW, fordelt på fire like store turbiner.
Demningen er en betongdekket steinfyllingsdam (CFRD), og er ca. 185 meter høy og 424 meter lang. Arbeidet startet i 2002, og første generator ble igangsatt i 2006.
Arqa
Arqa (opprinnelig Irqata, Arkita i Bibelen) er en landsby nær Miniara i Akkar-distriktet i det nordlige Libanon, 22 km nordøst for Tripoli, nær kysten. Her er Tell Arqa, et arkeologisk funnsted som går tilbake til neolittisk tid. Her var det under korstogene en strategisk viktig borg.
Byen er nevnt i antikken i Amarnabrevene til Egypt - (som Irqata), i tillegg til i assyriske dokumenter.
Øivind Berg (fotballspiller)
Øivind Berg (født 23. mars 1976 i Kongsvinger) er en tidligere norsk fotballspiller som i sin aktive karriere spilte for Kongsvinger, Fredrikstad og Hamarkameratene. Berg fikk blant annet 15 kamper for Kongsvinger i Tippeligaen 1998, i tillegg til en rekke kamper for både KIL og HamKam i første divisjon.
Automator
Automator er et robotprogram utviklet av Apple som følger med Mac OS X. Det er en innovativ, personlig automatiseringsassistent som gjør det enkelt å automatisere rutinepregede oppgaver. Med Automator slipper du avansert programmering og skriving av prosedyrer som vanligvis kreves for å lage automatiseringer. Enkelttrinnene kalles handlinger, og handlinger kan settes sammen til en komplett oppgave ved at du flytter dem inn i en Automator-arbeidsflyt. Du kan kjøre arbeidsflytene om igjen ved behov, i tillegg til å lagre og dele dem med andre.
Programmet samarbeider med flere av Apples programmer, inkludert Finder, Safari, Kalender (tidligere kalt iCal) og iTunes. Det fungerer også sammen med tredjpartsprogrammer som Microsoft Office, Adobe Photoshop or Pixelmator.
Automator ble lansert sammen med Mac OS X Tiger (10.4) i 2005.
Superveteranan
Superveteranan er et musikkalbum med Arnsteins, utgitt i 1990.
Yixing vannkraftverk
Yixing vannkraftverk består av to demninger og et pumpekraftverk under bygging i Huai-vassdraget i Jiangsu-provinsen i det østlige Kina. Arbeidet med demningen er påbegynt og ved igangsettelse skal vannkraftverket ha en kapasitet på 1000 MW, fordelt på fire turbiner. Det vil også bygges en nedre Yixing II-demning for mottak av spillvann fra kraftverket.
Robert O. Young
Youngs hovedteori er at all sykdom hos mennesket er forårsaket av feil pH-verdi i blodet, og at hans kosttilskudd basert på basiske matvarer vil gjenopprette pH-balansen hos pasienten. Han promoterer også blodanalyse som en metode for å fastslå blodets nivå av surhet. Hypotesene mangler vitenskapelig belegg. I 2012 hadde Young planlagt en foredragsturné i Norge, men denne ble avbrutt etter at media satte kritisk søkelys på hans virksomhet. Young la skylden for dette på den norske legen Pernille Nylehn som lenge har kjempet mot Youngs kvakksalverier, og truet henne med søksmål.
Et av «sannhetsvitnene» til Young var Kim Tinkham fra Texas som var diagnostisert med brystkreft. Hun valgte derfor bort konvensjonell kreftbehandling, og døde senere av massiv spredning. Til tross for dette ble hennes anbefalinger brukt i markedsføringen av Youngs metoder. Youngs teori om kreft er at det er et syreproblem forsårsaket av muggsopp i blodet, og at løsningen er et alkalisk kosthold for å gjenopprette pH-balansen i blodet. Han mener også at kreft ikke er en sykdom i kroppsvev, men i kroppsvæske.
I 2005 etablert Young helsefarmen pH Miracle Ranch i California hvor han i hovedsak tok imot kreftpasienter i terminalfasen. Behandlingen bestod i hovedsak av injisering av natron og var svært kostbar.
Flyvende teppe
Flyvende teppe, også kalt flygende, magisk og svevende teppe på norsk, er et teppe i særlig arabiske og persiske eventyr der det beskrives som et magisk transportmiddel som kan fly. Flyvende tepper ble kjent i Vesten gjennom Tusen og en natt. De forbindes ofte med orientalsk mystikk og persiske tepper, men forekommer også i fantasylitteratur, eventyrfilmer og annen moderne populærkultur.
MS «Draupner» (1999)
MS «Draupner» er en katamaran bygget i 1999 som søsterskip til MS «Sleipner». Draupner gikk i rutefart for HSD i Flaggruten fra 1999 til 2007.
Antonio Ribeiro
António Ribeiro (født 21. mai 1928 i Gandarela de Basto ved Braga i Portugal, død 24. mars 1998 i Lisboa) var en av Den katolske kirkes kardinaler, og var patriark av Lisboa 1971–1998.
Han ble kreert til kardinal i 1973 av pave Paul VI.
Han deltok ved konklavet august 1978 som valgte pave Johannes Paul I og ved konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Gunnar fra Lidarende
Gunnar fra Lidarende, eller Gunnarr Hámundarson, var en høvding på Island på 900-tallet. Han levde på gården Lidarende (Hlíðarendi). Gunnar er en faktisk, historisk skikkelse, og opptrer som en hovedfigur i den første halvdelen av Njåls saga som forteller om de kjeder av hendelser som fører fram til hans død.
Gunnars ætt og ekteskap
Gunnar var i henhold til Njåls saga sønn av Hámund Gunnarsson og Rannveig Sigfúsdatter, men i henhold til Landnåmabok var hans mor Rannveig Sigmundsdatter. Han hadde to brødre, Kolskegg (Kolskeggr) og Hjort (Hjörtr) og en søster ved navn Arngunn som var gift med Roar Tungugode (Hróarr Tungugoði).
Gunnar ble gift med Hallgjerd Hoskuldsdatter (Hallgerðr Höskuldsdóttir) fra Hoskuldstad i Laksdøla. Han var hennes tredje ektemann. Gunnar har sett Hallgerd på Alltinget og blitt bergtatt, ikke minst av håret hennes. Onde spådommer følger Hallgerd. Det ble sagt at hun var mannvond og at hun hadde drept begge sine tidligere ektemenn. Gunnars venn Njål Torgeirsson advarer sin gode venn mot denne kvinnen, men det blir bryllup.
Gunnar som helt
Gunnar var en stor kriger med lyst hår og beskrevet som bortimot uslåelig. I henhold til Njåls saga var han en mektig og atletisk mann som kunne hoppe sin egen høyde i full rustning, både forover og bakover. Som Odyssevs var han en dyktig bueskytter og i nærkamp brukte han en ‘atgeir’, som var en kombinert spyd og øks for både å kunne stikke og hogge. Han var også en dyktig svømmer, og det var tilsynelatende ikke en eneste idrett hvor han hadde sin likemann. I framtreden var han alltid høflig, men bestemt. Han ga gode råd og var vennlig mot andre, og trofaste mot venner.
Sammenlignet med Odyssevs som stadig kastet seg ut store følelsesutbrudd var det samme helt umulig for Gunnar. Når han blir beskyldt for å gråte svarer han: «Vi skal ikke hisse oss opp over ord.» Deretter gjør han seg klar for å vaske av seg skammen. Når han griper atgeiren synger den. «Nå er du vred, min sønn,» sier hans mor, «aldri før har jeg sett deg slik.»
Gunnars død
Gunnar var en nær venn av Njål Torgeirsson på Bergtorskvål (Bergþórshvoll) og kom ofte til ham for råd. Njål ber ham om å ikke drepe to menn fra samme familie da det vil lede til hans egen død. Njåls forutsigelse viser seg å være riktig. Når Gunnar dreper to familiemedlemmer til Gissur Kvite søker dennes ætt hevn og drar ut til Lidarende for å drepe ham. Njål råder Gunnar til å forlate Island og Gunnar vil følge rådet, men når han rir fra gården snur han seg og sier de ofte siterte ordene:
Han blir på gården og som fredløs vet han at hans dager er talte. I begynnelsen klarer Gunnar å holde motstanderne fra livet med sin dyktighet med buen, men når buestrengen ryker må han be Hallgjerd om at hun ofrer hår slik at det kan bli tvinnet en ny buestreng. Hun nekter og minner ham om en lusing som han tidligere hadde gitt henne. «Hver har sitt å bli husket for,» konstaterer han og blir deretter drept i nærkamp med sine motstandere.
Gunnar som litterær figur
Gunnar fra Lidarende blir vanligvis betraktet som en arketypisk «lys helt» i det islandske ættesagaene – i motsetning til de «mørke heltene» som eksempelvis Egil Skallagrimson. Hans mandighet, mot og heroiske atferd er overdrevet, og han synes ikke å ha noen synlige svakheter. Han blir således noe endimensjonal.
Gunnar er sannsynligvis den helt i sagalitteraturen som er mest beundret: en mann som er heltemodig, energisk, dydig og med en dyp lojalitet til sitt fødeland. Han betraktes også som en litterær klisjé og blir stundom referert til for sine overdrevne eller lite troverdige beskrivelser.
Hank Shermann
Shermann er best kjent som gitarist i bandet Mercyful Fate.
Signerte band
Han startet å spille gitar i 1977 og ble raskt inspirert av band som Judas Priest, UFO og Black Sabbath. Han var med på sin første musikkalbuminnspilling i 1978 med bandet Brats som han var medlem av til det ble oppløst i 1981. Da ble han medlem av Mercyful Fate fra 1981 til 1985. Mellom turnéene og plateinnspillingene til bandet var han medlem i flere andre band som Fate, Zoser Mez, Gutrix og Virus 7. Mercyful Fate ble gjenforent i 1992 etter bruddet i 1985, da King Diamond hadde hørt innspillinger i bandet Zoser Mez og ønsket å samle bandet igjen. I 2002 spilte han for det danske bandet Force of Evil.
Han er også gjestegitarist på det svenske bandet Witchery sine album samt på Jack Cracker, Skeletor og IronFire sine album.
Usignerte band
I 2000 spilte han for det usignerte bandet Shermann Soldiers, og han var gjest i bandet Stygia i 2007.
Chicagos søknad om Sommer-OL 2016
Chicagos søknad om Sommer-OL 2016 var en av de sju søknadene om å få arrangere Sommer-OL 2016. Chicago har aldri arrangert OL tidligere, men USA har avholdt arrangementet fem ganger, senest i Atlanta i 1996.